Diari Oficial de la Generalitat Valenciana


Sumario DOGV 3513, del 09-06-1999 (1999/5255)

ORDEN de 12 de mayo de 1999, de la Conselleria de Cultura, Educación y Ciencia, por la que se convoca concurso público para la concesión de ayudas para 1999, a asociaciones juveniles, entidades prestadoras de servicios a la juventud, secciones juveniles de los partidos políticos y de las organizaciones sindicales tengan o no personalidad jurídica propia, y confederaciones y federaciones de asociaciones de alumnos no universitarios de la Comunidad Valenciana, con un ámbito de actuación comunitario.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Datos del documento

Número DOGV
:   3513

Fecha DOGV
:   09-06-1999

Sección del DOGV
:   III. CONVENIOS Y ACTOS - E) CONCESIÓN DE SUBVENCIONES ADMINISTRATIVAS

Número del documento
:   1999/5255


Fecha del documento
:   12-05-1999

Organismo emisor
:   Conselleria de Cultura, Educación y Ciencia

Tipo de documento
:   Orden

Análisis jurídico

 Descriptores 

:   * apoyo económico
    * sindicato
    * ayuda pública
    * asociación
    * alumno
    * alumnado
    * joven

ORDRE de 12 de maig de 1999, de la Conselleria de Cultura, Educació i Ciència, per la qual es convoca concurs públic per a la concessió d'ajudes, per a 1999, a associacions juvenils, entitats prestadores de servicis a la joventut, seccions juvenils dels partits polítics i de les organitzacions sindicals tinguen o no tinguen personalitat jurídica pròpia, i confederacions i federacions d'associacions d'alumnes no-universitaris de la Comunitat Valenciana amb un àmbit d'actuació comunitari. [1999/5255]
  
La Llei de la Generalitat Valenciana 4/1989, de 26 de juny, de Creació de l'Institut Valencià de la Joventut assenyala, entre les funcions d'este organisme, la promoció de la participació dels joves i el suport econòmic a la realització de les iniciatives i dels projectes de les associacions juvenils de la Comunitat Valenciana.
  
Per això i fent ús de les competències que em conferixen l'article 35 de la Llei 5/1983, de la Generalitat Valenciana, de 30 de desembre, de Govern Valencià; i l'article 47.11 del Text Refós de la Llei d'Hisenda Pública de la Comunitat Valenciana,
  
ORDENE
  
Primer
  
Es convoca concurs públic per a la concessió de subvencions a associacions juvenils, entitats prestadores de servicis a la joventut, seccions juvenils dels partits polítics i de les organitzacions sindicals tinguen o no personalitat jurídica pròpia, i confederacions i federacions d'associacions d'alumnes no-universitaris de la Comunitat Valenciana, per al desplegament dels seus programes anuals d'activitats de 1999, i s'aproven les bases que regiran esta convocatòria, les quals figuren com a annex I a esta ordre, i el model de sol·licitud normalitzat que figura com a annex II.
  
Segon
  
1. L'import global màxim de les ajudes que es concediran serà de setanta milions de pessetes (56.267.290 PTA), a càrrec del capítol IV, línia de subvenció 401/000/1999, del pressupost de l'IVAJ per a 1999.
  
2. L'aportació màxima de l'Institut Valencià de la Joventut serà de fins al 50% del cost total dels programes objecte de subvenció.
  
DISPOSICIONS FINALS
  
Primera
  
Es faculta el director general de l'Institut Valencià de la Joventut perquè dicte les resolucions que calguen per tal de complir el que disposa esta ordre.
  
Segona
  
Esta ordre entrarà en vigor el mateix dia de la seua publicació en el Diari Oficial de la Generalitat Valenciana.
  
Tercera
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els 10, 14 i 46 de la Llei Reguladora de la Jurisdicció Contenciosa Administrativa, contra esta ordre, que posa fi a la via administrativa, es podrà interposar potestativament recurs de reposició o, directament, recurs contenciós administratiu, en els terminis i davant dels òrgans que s'indica tot seguit:
  
El recurs de reposició s'haurà d'interposar davant del conseller de Cultura, Educació i Ciència, en el termini d'un mes comptador a partir de l'endemà de la publicació de l'ordre.
  
El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació de l'ordre.
  
València, 12 de maig de 1999
  
El conseller de Cultura, Educació i Ciència,
  
MANUEL TARANCÓN FANDOS
  
ANNEX I
  
Bases de la convocatòria
  
Primera. Beneficiaris
  
Podran sol·licitar subvencions, d'acord amb el que disposa esta convocatòria:
  
a) Les associacions juvenils, les prestadores de servicis a la joventut, les seccions juvenils dels partits polítics i de les organitzacions sindicals tinguen o no personalitat jurídica pròpia, inscrites en el Cens d'Associacions Juvenils i Entitats Prestadores de Servicis a la Joventut de la Comunitat Valenciana, amb un marc d'actuació comunitari i una implantació territorial en, com a mínim, 10 localitats i en 3 consells locals de joventut.
  
b) Les federacions i les confederacions d'associacions d'alumnes no-universitaris que figuren insc rites en el Cens de Federacions i Confederacions d'Associacions d'Alumnes no-Universitaris de la Comunitat Valenciana, i que agrupen un mínim de 15 associacions d'alumnes en 10 localitats d'almenys dos províncies de la Comunitat Valenciana.
  
2. Les agrupacions, els centres, les organitzacions i les associacions que pertanyen a moviments, federacions i coordinadores amb personalitat jurídica pròpia hauran de tramitar les sol·licituds a través d'estos.
  
3. S'exclouen del que disposa esta convocatòria les associacions que desenrotllen les seues activitats en l'àmbit universitari.
  
Segona. Programes
  
1. Serà objecte de subvenció el programa anual d'activitats que desenrotlle algun dels punts següents:
  
a) Promoció de la solidaritat, la tolerància i el respecte mutu, i també prevenció d'actituds racistes i xenòfobes.
  
b) Foment i formació del voluntariat juvenil.
  
c) Promoció de l'ocupació juvenil.
  
d) Promoció d'hàbits de vida saludable i prevenció de riscos per a la salut.
  
e) Participació en activitats internacionals, educació per al desenrotllament i la cooperació internacional.
  
f) Formació i informació en matèria mediambiental.
  
g) Activitats educatives d'oci i de temps lliure.
  
h) Promoció de la participació dels estudiants en el sistema educatiu.
  
i) Activitats adreçades al creixement i al desenrotllament de l'associació.
  
j) Despeses de manteniment i de funcionament.
  
2. No es concedirà subvenció a les associacions els programes de les quals no reunisquen les característiques tècniques que n'asseguren la realització o que incloguen alguna de les activitats següents:
  
a) Activitats que promoguen o justifiquen qualsevol forma de discriminació per raó de raça, de sexe, de religió o qualsevol altra que atempte contra els drets fonamentals de la persona.
  
b) Activitats acadèmiques.
  
c) Viatges desprovistos d'un interés cultural i social clar.
  
d) Activitats amb finalitat lucrativa.
  
e) Aquelles que fomenten o puguen incitar, directament o indirectament, a l'ús de drogues, alcohol i tabac, o que en facen apologia del consum.
  
f) Activitats exclusivament esportives.
  
Tercera. Sol·licituds
  
1. Les sol·licituds es presentaran en el model normalitzat que figura com a annex II a esta ordre i que facilitarà l'Institut Valencià de la Joventut. La sol·licitud anirà acompanyada de la documentació següent:
  
a) Fotocòpia confrontada del DNI del/de la president/a.
  
b) Fotocòpia confrontada de la targeta del NIF/CIF.
  
c) Fotocòpia de la fitxa d'obertura del compte corrent o de la llibreta d'estalvis en què es sol·licite l'ingrés de la subvenció (les associacions que siguen seccions juvenils, departaments o secretaries de joventut d'altres organitzacions hauran de tenir el compte a nom de la secció, el departament o la secretaria, i les persones autoritzades hauran de ser les responsables de l'àrea de joventut).
  
d) Estat detallat d'ingressos i de despeses de 1998 (document original).
  
e) Pressupost per a 1999 (document original).
  
f) Memòria de les activitats realitzades al 1998 -document original- (només per a aquelles associacions que no reberen subvenció de l'IVAJ el 1998).
  
g) Un exemplar original de cadascuna de les publicacions realitzades de l'1 de gener al 31 de desembre de 1998.
  
h) Programa d'activitats objecte de subvenció que s'atendrà a allò que assenyala la base segona d'esta ordre. Es presentarà un sol programa, en document original, que s'anomenarà "Programa General per a 1999".
  
i) Relació de domicilis socials (document original).
  
j) Les associacions sol·licitants hauran d'acreditar l'àmbit d'actuació que assenyala la base primera a través de la presentació de les certificacions d'implantació expedides pels ajuntaments mateix dels municipis i també pels consells de joventut respectius. Les certificacions hauran d'acreditar que les dades que hi consten es referixen a l'any 1999 i seran documents originals.
  
k) Les federacions i les confederacions d'associacions d'alumnes no-universitaris hauran de presentar un certificat (document original), referit a les dades de 1999, del nombre d'associacions federades en el qual haurà de constar el nom de l'associació d'alumnes, el centre al qual pertany, la localitat, la província i el número del Cens d'Associacions d'Alumnes de la Conselleria de Cultura, Educació i Ciència.
  
Els documents originals han de constar en l'expedient de cada sol·licitud. I la documentació que només haja de ser confrontada, ho haurà de ser pel registre de l'òrgan competent.
  
2. Les sol·licituds, ajustades al model de l'annex II, es podran presentar al Registre de la seu de l'Institut Valencià de la Joventut de València (c/ de l'Hospital, 11, 46492); al de les unitats territorials de l'Institut Valencià de la Joventut d'Alacant (Plaça de sant Cristòfol, 8-10, baixos, 03956) i de Castelló (c/ del Orfebre Santalínea, 2, 12940), o en qualsevol dels llocs que establix l'article 38.4 de la Llei de Règim Jurídic de les Administracions Públiques i del Procediment Administratiu Comú.
  
Si els documents exigits ja estigueren en poder de l'Institut Valencià de la Joventut, l'associació sol·licitant podrà acollir-se al dret que establix l'article 35. f) de la Llei 30/1992 de Règim Jurídic de les Administracions Públiques i del Procediment Administratiu Comú, sempre que indique la data i l'òrgan o la dependència en què foren presentats o, si cal, emesos, i si no hagueren transcorregut més de cinc anys des de l'acabament del procediment al qual corresponen.
  
3. El termini de presentació de sol·licituds serà d'un mes comptador a partir de l'endemà de la publicació d'esta ordre en el Diari Oficial de la Generalitat Valenciana.
  
D'acord amb la instrucció 6/1996 de la Secretaria General de la Conselleria de Cultura, Educació i Ciència, si el termini acaba en dies que, encara que no siguen festius, siguen inhàbils, i també els dissabtes i els dies 24 i 31de desembre, o qualsevol altre que reglamentàriament així es declare, s'entendrà prorrogat fins al primer dia hàbil següent.
  
4. Si les sol·licituds no reunixen els requisits i/o la documentació que exigix el punt 1 d'esta base, es requerirà l'associació interessada perquè en el termini de deu dies n'esmene els defectes, tot prevenint-la que, altrament, es considerarà que ha desistit de la seua sol·licitud, que s'arxivarà, segons establix l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quarta. Comissió avaluadora i resolució de la convocatòria
  
1. Es crea una comissió d'avaluació per a l'estudi i la valoració de les sol·licituds presentades, que estarà integrada pels membres següents:
  
- El secretari tècnic de l'Institut Valencià de la Joventut, que actuarà com a president.
  
- Dos tècnics de l'Institut Valencià de la Joventut designats pel director general de l'IVAJ.
  
- Tres representants del Consell de la Joventut de la Comunitat Valenciana designats per la seua Comissió Permanent.
  
- Un funcionari de l'Institut Valencià de la Joventut, que actuarà com a secretari, amb veu però sense vot.
  
El règim jurídic que regularà esta comissió avaluadora serà el de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
2. La comissió avaluadora n'elevarà una proposta al director general de l'Institut Valencià de la Joventut, que resoldrà l'adjudicació de les subvencions.
  
3. La resolució d'esta convocatòria es farà en un termini màxim de tres mesos, comptadors des de l'acabament del termini de presentació de sol·licituds, i s'entendrà que han sigut desestimades si no recau resolució expressa dins d'este termini. Tot açò sense perjudici de l'obligació de resoldre que establix l'article 42.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cinquena. Criteris de valoració i puntuació de les sol·licituds
  
1. Criteris de valoració
  
Per a la concessió de subvencions es tindran en compte els criteris següents:
  
- La incidència del projecte en el marc geogràfic en què es desenrotlle l'activitat
  
- L'actitud activa davant de qualsevol tipus de discriminació
  
- La qualitat tècnica del projecte
  
- El nombre de voluntaris participants
  
- La viabilitat del projecte
  
2. Puntuació
  
2.1. Associacions juvenils, entitats prestadores de servicis a la joventut, seccions juvenils dependents de partits polítics o d'organitzacions sindicals tinguen o no personalitat jurídica pròpia:
  
a) Programa general d'activitat, segons el que disposa la base segona:
  
- D'1 a 15 punts, segons el programa.
  
b) Percentatge de finançament propi:
  
- Del 51 al 60% 1 punt
  
- Del 61 al 70% 2 punts
  
- Més del 71% 3 punts
  
c) Grau d'utilització del valencià per part de l'associació en les seues publicacions:
  
- D'1 a 10 punts
  
d) Implantació territorial:
  
- 10 localitats 1 punt
  
Per províncies:
  
- fins a 15 localitats 2 punts -
  
Fins a 2 províncies 1 punt
  
- fins a 20 localitats 3 punts -
  
Fins a 3 províncies 2 punts
  
- més de 20 localitats 4 punts
  
e) Nombre de consells locals de joventut dels quals l'associació és membre:
  
- 3 consells 1 punt
  
- De 4 a 6 consells 2 punts
  
- Més de 6 consells 3 punts
  
f) Tenir centre d'informació juvenil integrat en la Xarxa de Centres d'Informació Juvenil de la Comunitat Valenciana:
  
- 5 punts
  
2.2. Confederacions i federacions d'associacions d'alumnes no-universitaris
  
a) Programa general d'activitat, segons el que disposa la base segona:
  
- D'1 a 15 punts, segons el programa.
  
b) Percentatge de finançament propi:
  
- Del 51% al 60 1 punt
  
- Del 61 al 70% 2 punts
  
- Més del 71% 3 punts
  
c) Grau d'utilització del valencià per part de l'associació en les seues publicacions:
  
- D'1 a 10 punts
  
d) Nombre de consells locals de joventut dels quals la federació o la confederació d'estudiants és membre:
  
- 3 consells 1 punt
  
- De 4 a 6 consells 2 punts
  
- Més de 6 consells 3 punts
  
e) Nombre de consellers en el Consell Escolar Valencià:
  
- 3 consellers: 1 punt
  
- De 4 a 6 consellers: 3 punts
  
- Més de 6 consellers: 4 punts
  
f) Nombre d'associacions federades o confederades:
  
- 15 associacions en 10 localitats i 2 províncies: 1 punt
  
- Més de 15 associacions en 15 localitats i 3 províncies: 2 punts
  
g) Tenir centre d'informació juvenil integrat en la Xarxa de Centres d'Informació Juvenil de la Comunitat Valenciana:
  
- 5 punts
  
Sisena. Obligacions dels beneficiaris
  
1. Els beneficiaris de les subvencions hauran de complir les obligacions següents:
  
a) Realitzar l'activitat o adoptar el comportament que fonamenta la concessió de la subvenció.
  
b) Acreditar davant de l'IVAJ la realització de l'activitat o l'adopció del comportament, i també el compliment dels requisits i de les condicions que determine la concessió o el gaudi de l'ajut.
  
c) Quant a les subvencions i ajudes concedides, sotmetre's a les actuacions de control financer que corresponen a la Intervenció General.
  
d) Comunicar a l'IVAJ l'obtenció de subvencions o ajudes per a la mateixa finalitat procedents de qualssevulla administracions o ens públics.
  
e) Comunicar les modificacions que es produïsquen en el desplegament del programa subvencionat.
  
f) Admetre la presència de supervisors de l'Institut Valencià de la Joventut.
  
g) Consignar, en les publicacions relatives al programa, que l'associació ha sigut subvencionada per l'Institut Valencià de la Joventut.
  
h) Dur una comptabilitat que reflectisca l'estat d'ingressos i despeses, i la situació patrimonial de l'exercici subvencionat.
  
2. Tota alteració de les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o ens públics o privats podrà donar lloc a la modificació de la resolució de la concessió.
  
3. L'import de les subvencions rebudes en cap cas no podrà ser de tal quantia que, aïlladament o en concurrència amb subvencions o ajudes d'altres administracions públiques o d'ens públics o privats, supere el cost de l'activitat que desplegarà el beneficiari.
  
En este cas, si la subvenció principal és l'atorgada per l'Institut Valencià de la Joventut, procedirà el reintegrament de l'excés obtingut sobre el cost de l'activitat desenrotllada.
  
Setena. Justificació i pagament
  
1. Les associacions a les quals els haja sigut concedida la subvenció la rebran després de la justificació de la finalitat d'aquella a través de la presentació, fins al 15 de desembre de 1999, dels documents següents:
  
a) Presentació de les factures originals, o còpies confrontades per la unitat de registre de l'òrgan competent, corresponents a l'import subvencionat.
  
b) Memòria de les activitats realitzades durant l'any 1999.
  
c) Certificat del tresorer de l'associació, en què es faça constar que l'import de la subvenció està registrat com a ingrés previst dins de la comptabilitat de l'associació per a 1999.
  
d) Certificat del tresorer (per a la justificació de subvencions) en què es relacionen les factures tot indicant-ne el número, la data, el proveïdor i la quantitat fracturada.
  
e) Certificat de l'Agència Tributària que acredite que l'associació es trobava al corrent de les seues obligacions tributàries en el moment en què acabava el termini de presentació de sol·licituds.
  
f) Certificat de la Conselleria d'Economia i Hisenda que acredite que l'associació es trobava al corrent de les seues obligacions tributàries en el moment en què acabava el termini de presentació de sol·licituds.
  
g) Certificat de l'oficina de la Seguretat Social corresponent que acredite que l'associació es trobava al corrent de les seues obligacions en el moment en què acabava el termini de presentació de sol·licituds.
  
2. L'incompliment de l'obligació de justificar la subvenció en suposarà la pèrdua del dret al cobrament.
  
Conselleria de Benestar Social